‘สามารถ’หวังเกาะ3จีเพิ่มรายได้
ตั้งเป้าเงินไหลเข้ากระเป๋า7,500ล. &#8216;ไทยคม&#8217;อาการหนักลุ้นพลิกกำไร
21 ส.ค. 2554

ตั้งเป้าเงินไหลเข้ากระเป๋า7,500ล. ‘ไทยคม’อาการหนักลุ้นพลิกกำไร
สามารถฯ ไทยคม โชว์กำไรไตรมาสแรก สวนทางกัน
นายวัฒน์ชัย วิไลลักษณ์ กรรมการผู้จัดการใหญ่ บริษัท สามารถ คอร์ปอเรชั่น (SAMART) แถลงว่า ผลประกอบการไตรมาสแรกของบริษัทมีรายได้รวม 3,519 ล้านบาท ลดลง 22% จากช่วงเดียวกันของปีก่อน แต่กำไรสุทธิเพิ่มขึ้น 12% เป็น 162 ล้านบาท กำไรดีขึ้น เนื่องมาจากธุรกิจของบริษัท สามารถเทลคอม (SAMTEL) และบริษัท สามารถไอโมบาย (SIM) โดยเฉพาะ สามารถเทลคอม ที่สร้างรายได้และกำไรให้บริษัทสูงถึง 50%
สำหรับรายได้ที่ลดลง เพราะราคาเครื่องต่อหน่วยลดลง แต่ยอดขายเป็นจำนวนเครื่องเพิ่มขึ้น
นายวัฒน์ชัย กล่าวว่า ผลจากการประมูลงานขยายโครงข่าย 3G ได้ ต้องทำให้เสร็จสิ้นภายใน 1 ปี คาดว่าปีนี้จะรับรู้รายได้จากส่วนนี้ 7,500 ล้านบาท จากมูลค่างานที่บริษัทได้รับประมาณ 1 หมื่นล้านบาท
ส่งผลให้คาดว่าทั้งปีรายได้ของบริษัทจะเพิ่มเป็น 2.8 หมื่นล้านบาท และเชื่อว่ากำไรไตรมาสแรกปีนี้นับเป็นไตรมาสที่กำไรต่ำสุดแล้ว โดยไตรมาสที่เหลือกำไรจะเติบโตอย่างมาก ภายใต้อัตรากำไรขั้นต้นดีขึ้น เพราะมีงานระยะยาวเพิ่มขึ้น
ล่าสุดบริษัทเพิ่งได้เงินกู้เพื่อใช้ในโครงการ 3G จากธนาคารกรุงไทยและกสิกรไทย รวมถึงการออกตั๋วแลกเงินที่ได้รับการจัดอันดับเครดิตที่ BBB+ ซึ่งสามารถระดมทุนได้ต้นทุนที่ต่ำ
นอกจากนั้น บริษัทยังต่อสัญญาโครงการ Shool Net มูลค่า 2,292 ล้านบาท และโครงการอีก 20 โครงการที่อยู่ในแผนประมูลมูลค่ารวมกันกว่า 3 หมื่นล้านบาท คาดว่าจะมีโอกาสชนะประมูล 30%
นายไพโรจน์ วโรภาษ รองประธานกรรมการบริหาร SAMTEL กล่าวว่า โครงการ 3G ทำให้คาดว่ารายได้ปีนี้จะเป็น 1.5 หมื่นล้านบาท จากถ้าไม่มีรายได้จะอยู่ที่ประมาณ 8,0001 หมื่นล้านบาท
ไตรมาสแรกเซ็นสัญญาไปแล้ว 3,000 ล้านบาท เหลือ 3 หมื่นล้านบาท ที่คาดว่าจะได้ 30% คาดว่าไตรมาส 2 จะมียอดขายกว่า 1 หมื่นล้านบาท และมีสัญญาที่เป็นงานในมือกว่า 2 หมื่นล้านบาท 
นอกจากนั้น ครึ่งปีหลังจะเข้าเสนอประมูลงานต่อ โดยปัจจุบันบริษัทมีสัดส่วนรายได้จากโครงการภาครัฐสูงถึง 90% ซึ่งคาดว่าไม่มีความเสี่ยงจากการเมือง เพราะแม้มีการเปลี่ยนรัฐบาลแต่ความต้องการโครงการยังคงอยู่ เชื่อว่าจะมีการสานงานต่อ
นายธนฑิต เจริญจันทร์ หัวหน้าคณะผู้บริหารด้านการลงทุน บริษัท ไทยคม (THCOM) กล่าวว่า ไตรมาสแรก ผลดำเนินงานขาดทุน 167 ล้านบาท แย่ลง 5.79 ล้านบาท หรือ 3.59 % เทียบช่วงเดียวกันปีก่อน คาดว่าปีนี้ มีโอกาสพลิกเป็นกำไรจากปีก่อนที่ขาดทุน 788.93 ล้านบาท ส่วนรายได้คาดว่าขยายตัว 30% จากปีก่อน เนื่องจาก ธุรกิจดาวเทียมบริการแบนด์วิธไอพีสตาร์เพิ่มขึ้นต่อเนื่อง และจะขยายฐานลูกค้าไปยังจีนและอินเดีย